Jeʹvida

Jeʹvida lii ive 2023 almostum nuorttâlâškielâg tievâkukkosâš elleekove, mon lává čáállám Katja Gauriloff já Niillas Holmberg. Gauriloff lii meid stivrim tom. Jeʹvida lii čapisvielgis elleekove, mii muštâl elimist nuorttâlij asâttâhškoovlâst. Elleekove vuosâeehid lâi kesimáánust 2023 Tribeca elleekovefestivaalist New Yorkist. Suomân elleekove poođij elleekoveteatteráid čohčâmáánust 2023.

Je’vida lii fiktiivlâš elleekove, mutâ ton tyehin láá maaŋgah muštâlusah já mainâseh. Gauriloff lii kuullâm muštâlusâid suu jieijâs huolhijn, mutâ meiddei ulmuin Čevetjäävrist. Toh láá vaiguttâm Gauriloffân já láá siämmást muttám suu. Muštâlusah eromâšávt asâttâhaaigijn uáinojeh meiddei elleekooveest. Elleekove fáddá lii-uv eidu tot, maht asâttâhargâ vaaigut suhâpuolvâi čoođâ.

 Čaittâleijeeh 
 Čaittâleijee  Roolâ Agafia Niemenmaa  Jeʹvida Seidi Haarla  Sanna Sanna-Kaisa Palo  Iida/Jeʹvida rävisolmožin Matleena Fofonoff  Jeʹvida ákku	  Heidi Gauriloff  Jeʹvida nuorâ rävisolmožin Erkki Gauriloff  Jeʹvida eeči Sophia Kiprianoff  Jeʹvida uábbi, Anni Heini Wesslin  Jeʹvida enni Sara Sulander  Niina Timo Vuento  etnograf Johannes Holopainen  Lauri Jarkko Lahti  máttáátteijee Emmi Parviainen  asâttâhhoittájeijee Jouni-Ante Angeli  Iʹllep Maarit Kiprianoff  Feäddsi Timo Metsäjoki  radiolaiđiisteijee

Plaakaat
Je’vida plaakaat, mon raahtij Pauliina Heikkinen, vuoitij plaakaatkišto ive 2024 Espoo Ciné -elleekovefestivaalist. Kišto vyeittee valjij kovetaaidâr Teemu Keisteri ađai ive 2024 Suomâ Euroviisui ovdâsteijee.

Keejâ meid
 Máánu meeci Kaisa

 Käldeeh 

Luokka:Ive 2023 elleekoveh
Luokka:Katja Gauriloff
Luokka:Nuorttâlâškielâg elleekoveh
Luokka:Sämmiliih draamaelleekoveh